इमाम मोहम्मद तक़ी अलैहिस्सलाम पैग़म्बरे इस्लाम सल्लल्लाहो अलैहि व आलेहि व सल्लम के वंश से थे और उन्होंने अपनी छोटी सी आयु में ज्ञान और परिज्ञान के मूल्यवान ख़ज़ाने छोड़े हैं। वह इमाम जिसकी दया व दान के सागर से सबने लाभ उठाये हैं और अत्यधिक दानी होने के कारण आप जवाद अर्थात दानी की उपाधि से प्रसिद्ध हो गये जबकि आपका नाम मोहम्मद तक़ी था। इमाम मोहम्मद तक़ी अलैहिस्सलाम की दया, मधुर समीर की भांति है जो पीड़ित एवं संकटग्रस्त लोगों की जानों को तरुणई प्रदान करती है।